
Text rozhodnutia
Súd: Krajský súd Bratislava Spisová značka: 3Cob/169/2016 Identifikačné číslo súdneho spisu: 1113234457 Dátum vydania rozhodnutia: 09. 11. 2017 Meno a priezvisko sudcu, VSÚ: Mgr. Štefan Zelenák ECLI: ECLI:SK:KSBA:2017:1113234457.2 Uznesenie Krajský súd v Bratislave v senáte zloženom z predsedu senátu Mgr. Štefana Zelenáka a členiek senátu Mgr. Soni Pekarčíkovej a JUDr. Andrei Sedláčkovej, v právnej veci žalobcu EKOJURIS, spol. s r.o., Bajkalská 25, Bratislava, IČO: 31 367 046, proti žalovanému OTP Banka Slovensko, a.s., Štúrová 5, Bratislava, IČO: 31 318 916, o zaplatenie 215,63 EUR s prísl., jednohlasne takto r o z h o d o l : Krajský súd v Bratislave návrh na opravu rozsudku Krajského súdu v Bratislave, č.k. 3Cob/169/2016-70 zo dňa 18.1.2017 z a m i e t a . o d ô v o d n e n i e : 1. Krajský súd v Bratislave rozsudkom, č.k. 3Cob/169/2016-70 zo dňa 18.1.2017, zmenil rozsudok Okresného súdu Bratislava I v Bratislave č.k. 35Cb/237/2013-47 zo dňa 12.10.2015 tak, že uložil žalovanému povinnosť zaplatiť žalobcovi 215,63EUR titulom istiny s 8,5% úrokom z omeškania p.a. od 21.9.2013 až do zaplatenia. 2. Podaním zo dňa 26.7.2017 predložil súd prvej inštancie vec odvolaciemu súdu s návrhom na opravu rozsudku Krajského súdu v Bratislave, č.k. 3Cob/169/2016-70 zo dňa 18.1.2017 v súlade s §224 C.s.p. s tým, že v rozsudku odvolacieho súdu nie je uvedená paričná lehota. 3. Podľa § 224 C.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. Podľa § 232 ods. 2, C.s.p. ak súd uložil v rozsudku povinnosť plniť, rozsudok je vykonateľný márnym uplynutím lehoty na plnenie, ak nie je ustanovené inak. Podľa § 232 ods. 3, C.s.p. je lehota na plnenie tri dni a plynie od právoplatnosti rozsudku. Súd môže v odôvodnených prípadoch určiť dlhšiu lehotu. 4. Z citovaného ustanovenia je zrejmé, že súd je oprávnený opraviť len také chyby, ktoré majú charakter zrejmej nesprávnosti. V danom prípade ak v rozsudku nie je uvedená paričná lehota, nejedná sa o zrejmú nesprávnosť rozhodnutia. V prípade, že paričná lehota nie je v rozhodnutí uvedená je potrebné vychádzať zo znenia zákona a lehotu na dobrovoľné plnenie na rozhodnutí vyznačí súd prvej inštancie v súlade s § 232 ods. 2, 3, C.s.p. . 5. Vzhľadom na vyššie uvedené odvolací súd návrh na opravu rozsudku č.k. 3Cob/169/2016-70 zamietol. Poučenie: Proti tomuto uzneseniu odvolanie nie je prípustné. Proti tomuto uzneseniu dovolanie nie je prípustné.

